Sangachalterminalen

Sangachalterminalen er eit industrikompleks som består av eit naturgasshandsamingsanlegg og eit oljeraffineri, ved kysten av Kaspihavet, 45 km sør for Baku i Aserbadsjan.

Bygginga av terminalen starta i 1996 då Chirag-feltet vart utbygd, med røyrleidningar til Supsa og Novorossijsk. Den første olje vart eksportert frå terminalen i oktober 1997. Terminalen har sidan vorte utvida med ACG fase 2 og 3, pumpestasjonen BTC og Shah Deniz-feltet, som er eit enormt naturgassfelt.

Utanom sjølve anlegget er det bygd bustadhus for 550 menneske, kafear, kino, fotballbane m.m.

Operatør for terminalen er eit konsortium leia av BP og er eit av dei største olje- og gassanlegga i verda. Andre partnarar er frå AIOC, Baku-Tbilisi-Ceyhan-røyrleidninga, Shah Deniz og Sør-Kaukasus-røyrleidninga. Terminalen mottar olje frå Azeri-Chirag-Guneshli-feltet og naturgass frå Shah Deniz-feltet. Olja vert eksportert via Baku-Tbilisi-Ceyhan-røyrleidninga til middelhavskysten til Tyrkia og via Baku-Supsa-røyrleidninga og Baku-Novorossijsk-røyrleidninga til kysten av Svartehavet.U.S. Energy Information Administration. Azerbaijan. Natural Gas
Sangachalterminalen vart nemnd i dokumenta offentleggjort av Wikileaks som eit av dei mest kritiske utanlandske områda til USA.

Sjå òg
Azeri-Chirag-Guneshli

Kjelder

Denne artikkelen bygger på «Sangachal Terminal» frå ,  den 17. april 2012. 
 oppgav desse kjeldene:

Bakgrunnsstoff
Sangachal Terminal, Caspian Energy Centre 

Kategori:Olje- og gassterminalar
Kategori:Petroleumsverksemd i Aserbajdsjan
Kategori:Energi i Aserbajdsjan
Kategori:Byggverk i Aserbajdsjan
Kategori:Stader ved Kaspihavet